Του Αντώνη Τσιμπλάκη

Δείγμα γραφής για τις προθέσεις των Κινέζων και της Cosco για το λιμάνι του Πειραιά αποτέλεσε η παράδοση της νέας προβλήτας κρουαζιέρας στον Άγιο Νικόλαο, η οποία μπορεί να εξυπηρετήσει κρουαζιερόπλοια έως 280 μέτρων.

Σύμφωνα με τον πρόεδρο της Cosco, Captain Xu Lirong, στόχος του ΟΛΠ και της Cosco ευρύτερα, είναι να υπάρξει μεγαλύτερη διασύνδεση της Ελλάδας με την Κίνα, αλλά και να υλοποιηθούν περισσότερα έργα στο τμήμα της κρουαζιέρας του λιμανιού του Πειραιά.

INTIME NEWS/ΜΠΑΜΠΟΥΚΟΣ ΓΙΩΡΓΟΣ O πρόεδρος της Cosco, Captain Xu Lirong και η αναπληρώτρια υπουργός Τουρισμού, Έλενα Κουντουρά εγκαινιάζουν τη νέα προβλήτα κρουαζιέρας.

Στο πλαίσιο αυτό, η νέα διοίκηση του ΟΛΠ αποβλέπει στην αύξηση των επιβατών κρουαζιέρας στα 3 εκατ. ετησίως, δηλαδή να υπερδιπλασιαστούν σε σχέση με σήμερα.

EUROKINISSI - TV Εγκαίνια για τη νέα προβλήτα κρουαζιέρας στο λιμάνι του Πειραιά

Ο πρόεδρος της Cosco τόνισε τέλος, ότι στην Κίνα έχουν ήδη, ξεκινήσει προγράμματα προώθησης τουριστών στην Ελλάδα.